

**Közlemény az Éves Továbbképzési Tájékoztatóról – 2014**

**a belső ellenőrök kötelező szakmai továbbképzésével és a vizsga letételével, valamint a költségvetési szervek vezetőinek és gazdasági vezetőinek belső kontrollrendszer témájú továbbképzésével kapcsolatban**

*Az államháztartásról* szóló 2011. évi CXCV. törvény (a továbbiakban: Áht.) 62. §-a alapján „Az államháztartásért felelős miniszter látja el – az Állami Számvevőszék véleményének kikérésével – az államháztartás belső kontrollrendszerének – amely magában foglalja az államháztartási belső pénzügyi ellenőrzést – a nemzetközi standardokkal összhangban lévő fejlesztésével, szabályozásával, koordinációjával és harmonizációjával kapcsolatos feladatokat, megalkotja az ezekhez kapcsolódó jogszabályokat, módszertani útmutatókat, valamint ellátja a szakmai egyeztető fórumok működtetésével és kötelező továbbképzések szervezésével kapcsolatos feladatokat.”

Az Áht. 109. § (1) bekezdés 17. pontjában a kormány felhatalmazást kapott arra, hogy rendeletben állapítsa meg a belső kontrollrendszerrel és a belső ellenőrzéssel kapcsolatos kötelező továbbképzésekkel kapcsolatos részletes szabályokat.

A fent hivatkozott felhatalmazás alapján a kormány a képzési kötelezettséget *a költségvetési szervek belső kontrollrendszeréről és belső ellenőrzéséről* szóló 370/2011. (XII. 31.) Korm. rendeletben (a továbbiakban: Bkr.) írja elő, **a belső ellenőrök** tekintetébena24. § (7) bekezdésben, **a költségvetési szervek vezetői** tekintetében a 12. § (1) bekezdésben, **a költségvetési szervek gazdasági vezetői** tekintetében a 12. § (2) bekezdésében.

Az Áht. 109. § (3) bekezdés 2. pont alapján felhatalmazást kap az államháztartásért felelős miniszter, hogy „a költségvetési szervek vezetői és gazdasági vezetői továbbképzésének részletes szabályait”, valamint a 4. pont alapján „a belső ellenőrzési tevékenység folytatásának részletes feltételeit, … a kötelező szakmai továbbképzés és a kapcsolódó vizsgáztatás szabályait …” rendeletben szabályozza.

A kötelező továbbképzés teljesítésének szabályairól az államháztartásért felelős miniszter *a költségvetési szervnél belső ellenőrzési tevékenységet végzők nyilvántartásáról és kötelező szakmai továbbképzéséről, valamint a költségvetési szervek vezetőinek és gazdasági vezetőinek belső kontrollrendszer témájú továbbképzéséről* szóló 28/2011. (VIII. 3.) NGM rendeletben (a továbbiakban: NGM rendelet) rendelkezik.

**A belső ellenőrnek** első alkalommal a belső ellenőri tevékenység végzésére jogosító engedély kiadását követő évben az „ÁBPE-továbbképzés I.” elnevezésű képzést el kell végeznie, mely vizsgával zárul. A sikeres „ÁBPE-továbbképzés I.” vizsgát követően naptári évben számolva kétévente egy választható „ÁBPE-továbbképzés II.” képzést is kell teljesítenie. Az „ÁBPE-továbbképzés II.” képzésekhez nem kapcsolódik vizsga, **azonban 2014-es képzési évtől a képzés elektronikus önértékelő teszt sikeres teljesítésével zárul.**

**A költségvetési szerv vezetője vagy az általa írásban kijelölt vezető állású személy** – aki nem lehet a költségvetési szerv gazdasági vezetője vagy belső ellenőrzési vezetője, mivel neki is továbbképzési kötelezettsége van –, **továbbá a költségvetési szerv gazdasági vezetője** kétévente köteles a belső kontrollrendszer témakörben az államháztartásért felelős miniszter által meghatározott továbbképzésen részt venni.

Azok a költségvetési szerv vezetők, illetve gazdasági vezetők, akiknek megbízására vagy kinevezésére tárgyév július 1-e után kerül sor, a kinevezésüket követő évben kötelesek első alkalommal a képzési kötelezettségüket teljesíteni. A költségvetési szervek vezetői és gazdasági vezetői a belső kontrollrendszer témakörben előírt képzési kötelezettségüket az „ÁBPE-továbbképzés I. a költségvetési szervek vezetői és gazdasági vezetői részére” szakmai továbbképzésen való részvétellel teljesítik első ízben. Ezt követően az „ÁBPE-továbbképzés II.” képzés valamely választott moduljának elvégzése a továbbképzésre kötelezettet kétévente (naptári évben számolva) terheli. „Az ÁBPE-továbbképzés I. a költségvetési szervek vezetői és gazdasági vezetői részére” képzéshez, valamint az „ÁBPE-továbbképzés II.” képzésekhez vizsga nem kapcsolódik.

**Kötelező szakmai továbbképzések lebonyolítása**

A Nemzetgazdasági Minisztérium Szervezeti és Működési Szabályzata (SZMSZ) rendelkezik az Államháztartási Belső Pénzügyi Ellenőrzési Módszertani és Képzési Központ (továbbiakban: ÁBPE MKK) létesítésével és működtetésével összefüggő feladatok szervezeten belüli ellátásáról, valamint a kötelező szakmai továbbképzésben közreműködő szervezet kijelöléséről (Államháztartási Belső Kontrollok Főosztály, elérhetőség: [pef@ngm.gov.hu](mailto:pef@ngm.gov.hu)).

A belső ellenőrök, a költségvetési szervek gazdasági vezetői, valamint a költségvetési szervek vezetői kötelező szakmai továbbképzésében közreműködő – Nemzetgazdasági Miniszter által kijelölt – szervezet: **a Nemzeti Adó- és Vámhivatal Képzési, Egészségügyi és Kulturális Intézete** (továbbiakban: NAV Képzési, Egészségügyi és Kulturális Intézete). A képzési kötelezettség teljesítéséhez szükséges feltételekről, továbbá a 2014. évre meghirdetett továbbképzésekről a NAV Képzési, Egészségügyi és Kulturális Intézete az ÁBPE MKK honlapján ([https://abpe.nav.gov.hu](https://abpe.nav.gov.hu/)) keresztül ad ki részletes tájékoztatót.

A képzésre jelentkezés kizárólag az ÁBPE MKK honlapján keresztül történik. A jelentkező a jelentkezés során dönt arról, hogy a képzést e-learning képzési formában, vagy az éves képzési tervben rendelkezésre álló szabad kapacitás erejéig kontaktképzési forma keretében kívánja elvégezni. A költségvetési szervnél foglalkoztatott munkajogi vagy közszolgálati jogviszonyban álló továbbképzésre kötelezettek számára az e-learning tanfolyam ingyenesen vehető igénybe, egyéb esetben díjköteles.

2014. évben az alábbi szabadon választható „ÁBPE-továbbképzés II.” modulok kerülnek meghirdetésre (Az ÁBPE- továbbképzések II. modulokból a 2014-es változásokból következően, külön belső ellenőri képzések kerülnek indításra a továbbképzések célcsoportjainak szétválasztása érdekében):

* „ÁBPE-továbbképzés II. – **Államháztartási számvitel**”,
* „ÁBPE-továbbképzés II. – belső ellenőrök részére – **Államháztartási számvitel”,**
* „ÁBPE-továbbképzés II. – **Informatikai ellenőrzés**”,
* „ÁBPE-továbbképzés II. – belső ellenőrök részére – **Informatikai ellenőrzés**”,
* „ÁBPE-továbbképzés II. – **Közbeszerzések ellenőrzése**”,
* „ÁBPE-továbbképzés II. – belső ellenőrök részére **-** **Közbeszerzések ellenőrzése** ”,
* „ÁBPE-továbbképzés II. – **Rendszerellenőrzés**”,
* „ÁBPE-továbbképzés II. – belső ellenőrök részére – **Rendszerellenőrzés**”,
* „ÁBPE-továbbképzés II. – **Teljesítményellenőrzés**”,
* „ÁBPE-továbbképzés II. – belső ellenőrök részére – **Teljesítményellenőrzés**”,
* „ÁBPE-továbbképzés II. – **Uniós támogatások ellenőrzése**”,
* „ÁBPE-továbbképzés II. – belső ellenőrök részére – **Uniós támogatások ellenőrzése**”,
* „ÁBPE-továbbképzés II. – belső ellenőrök részére – **Kockázatelemzésen alapuló tervezés**” (pilot jelleggel kizárólag kontakt formában és budapesti helyszínnel kerül meghirdetésre),
* „ÁBPE-továbbképzés II.– költségvetési szervek vezetői és gazdasági vezetői részére – **Kockázatmenedzsment**” (pilot jelleggel kizárólag kontakt formában és budapesti helyszínnel kerül meghirdetésre).

**A 2014. évre meghirdetett ÁBPE-továbbképzések részvételi díjai:**

|  |  |  |  |  |
| --- | --- | --- | --- | --- |
| ***Képzés megnevezése*** | ***Célcsoport*** | ***Képzés típusa*** | ***Képzés részvételi díja központi költségvetésből történő támogatásra jogosultaknak \*\**** | ***Képzés részvételi díja központi költségvetésből történő támogatásra nem jogosultaknak \*\**** |
| ÁBPE továbbképzés I. | *belső ellenőrök* | *Kontaktórás képzés* | *18.010,- Ft + 4.863,- Ft ÁFA*  *bruttó: 22.873,- Ft* | *25.020,- Ft + 6.755,- Ft ÁFA*  *bruttó: 31.775,- Ft* |
| ÁBPE továbbképzés I. | *belső ellenőrök* | *E-learning képzés* | *térítésmentes* | *7.010,- Ft + 1.893,- Ft ÁFA*  *bruttó: 8.903,- Ft* |
| ÁBPE-továbbképzés I.a költségvetési szervek vezetői és gazdasági vezetői részére | költségvetési szervek vezetői és gazdasági vezetői | *Kontaktórás képzés* | *7.210,- Ft + 1.947,- Ft ÁFA*  *bruttó: 9.157,- Ft* | *10.220,- Ft + 2.759,- Ft ÁFA*  *bruttó: 12.979,- Ft* |
| ÁBPE-továbbképzés I. a költségvetési szervek vezetői és gazdasági vezetői részére | költségvetési szervek vezetői és gazdasági vezetői | *E-learning képzés* | *térítésmentes* | *3.010,- Ft + 813,- Ft ÁFA*  *bruttó: 3.823,- Ft* |
| ÁBPE-továbbképzés II. – Államháztartási számvitel /(– belső ellenőrök részére)\* | belső ellenőrök, költségvetési szervek vezetői és gazdasági vezetői | *Kontaktórás képzés* | *7.210,- Ft + 1.947,- Ft ÁFA*  *bruttó: 9.157,- Ft* | *10.220,- Ft + 2.759,- Ft ÁFA*  *bruttó: 12.979,- Ft* |
| ÁBPE-továbbképzés II. – Államháztartási számvitel /(– belső ellenőrök részére)\* | *E-learning képzés* | *térítésmentes* | *3.010,- Ft + 813,- Ft ÁFA*  *bruttó: 3.823,- Ft* |
| ÁBPE-továbbképzés II. – Informatikai ellenőrzés /(– belső ellenőrök részére)\* | *Kontaktórás képzés* | *7.210,- Ft + 1.947,- Ft ÁFA*  *bruttó: 9.157,- Ft* | *10.220,- Ft + 2.759,- Ft ÁFA*  *bruttó: 12.979,- Ft* |
| ÁBPE-továbbképzés II. – Informatikai ellenőrzés /(– belső ellenőrök részére)\* | *E-learning képzés* | *térítésmentes* | *3.010,- Ft + 813,- Ft ÁFA*  *bruttó: 3.823,- Ft* |
| ÁBPE-továbbképzés II. – Közbeszerzések ellenőrzése /(– belső ellenőrök részére)\* | *Kontaktórás képzés* | *7.210,- Ft + 1.947,- Ft ÁFA*  *bruttó: 9.157,- Ft* | *10.220,- Ft + 2.759,- Ft ÁFA*  *bruttó: 12.979,- Ft* |
| ÁBPE-továbbképzés II. – Közbeszerzések ellenőrzése /(– belső ellenőrök részére)\* | *E-learning képzés* | *térítésmentes* | *3.010,- Ft + 813,- Ft ÁFA*  *bruttó: 3.823,- Ft* |
| ÁBPE-továbbképzés II. – Rendszerellenőrzés /(– belső ellenőrök részére)\* | belső ellenőrök, költségvetési szervek vezetői és gazdasági vezetői | *Kontaktórás képzés* | *7.210,- Ft + 1.947,- Ft ÁFA*  *bruttó: 9.157,- Ft* | *10.220,- Ft + 2.759,- Ft ÁFA*  *bruttó: 12.979,- Ft* |
| ÁBPE-továbbképzés II. – Rendszerellenőrzés /(– belső ellenőrök részére)\* | *E-learning képzés* | *térítésmentes* | *3.010,- Ft + 813,- Ft ÁFA*  *bruttó: 3.823,- Ft* |
| ÁBPE-továbbképzés II. – Teljesítményellenőrzés /(– belső ellenőrök részére)\* | *Kontaktórás képzés* | *7.210,- Ft + 1.947,- Ft ÁFA*  *bruttó: 9.157,- Ft* | *10.220,- Ft + 2.759,- Ft ÁFA*  *bruttó: 12.979,- Ft* |
| ÁBPE-továbbképzés II. – Teljesítményellenőrzés /(– belső ellenőrök részére)\* | *E-learning képzés* | *térítésmentes* | *3.010,- Ft + 813,- Ft ÁFA*  *bruttó: 3.823,- Ft* |
| ÁBPE-továbbképzés II. – Uniós támogatások ellenőrzése /(– belső ellenőrök részére)\* | *Kontaktórás képzés* | *7.210,- Ft + 1.947,- Ft ÁFA*  *bruttó: 9.157,- Ft* | *10.220,- Ft + 2.759,- Ft ÁFA*  *bruttó: 12.979,- Ft* |
| ÁBPE-továbbképzés II. – Uniós támogatások ellenőrzése /(– belső ellenőrök részére)\* | *E-learning képzés* | *térítésmentes* | *3.010,- Ft + 813,- Ft ÁFA*  *bruttó: 3.823,- Ft* |
| ÁBPE-továbbképzés II. - Kockázatelemzésen alapuló tervezés - belső ellenőrök részére | belső ellenőrök | *Kontaktórás képzés* | *14.420,- Ft + 3.893,- Ft ÁFA*  *bruttó: 18.313,- Ft* | *14.420,- Ft + 3.893,- Ft ÁFA*  *bruttó: 18.313,- Ft* |
| ÁBPE-továbbképzés II. - Kockázatmendezsment - költségvetési szervek vezetői és gazdasági vezetői részére | költségvetési szervek vezetői és gazdasági vezetői | *Kontaktórás képzés* | *14.420,- Ft + 3.893,- Ft ÁFA*  *bruttó: 18.313,- Ft* | *14.420,- Ft + 3.893,- Ft ÁFA*  *bruttó: 18.313,- Ft* |

\*ÁBPE-továbbképzések II. modulok esetén a belső ellenőrök részére illetve a költségvetési szervek vezetői, és a költségvetési szervek gazdasági vezetői részére szervezett tanfolyamok képzési díja megegyezik, ezért nem került külön feltüntetésre a kétféle képzés megnevezése.

\*\* A központi költségvetésből történő támogatásra való jogosultság a költségvetési szervnél foglalkoztatott, munkajogi vagy közszolgálati jogviszonyban álló továbbképzésre kötelezettet illeti meg, amit a munkáltató a képzésre történő jelentkezés során a munkáltatói nyilatkozaton igazol.

A belső ellenőrök részére szervezett „ÁBPE-továbbképzés I.” képzéshez kapcsolódó vizsga sikertelen teljesítése esetén a pótvizsga díja: *4.000,- Ft + 1.080,- Ft ÁFA, bruttó: 5.080,- Ft/alkalom.*

A munkáltatói nyilatkozat ***foglalkoztatási jogviszonya*** alatt az alábbi jogszabályok keretében foglalkoztatottakat kell érteni:

* a közalkalmazottak jogállásáról szóló 1992. évi XXXIII. törvény,
* a közszolgálati tisztviselőkről szóló 2011. évi CXCIX. törvény,
* a fegyveres szervek hivatásos állományú tagjainak szolgálati viszonyáról szóló 1996. évi XLIII. törvény,
* a honvédek jogállásáról szóló 2012. évi CCV. törvény
* a bírák jogállásáról és javadalmazásáról szóló 2011. évi CLXII. törvény,
* az igazságügyi alkalmazottak szolgálati jogviszonyáról szóló 1997. évi LXVIII. törvény,
* legfőbb ügyész, az ügyészek és más ügyészségi alkalmazottak jogállásáról és az ügyészi életpályáról szóló 2011. évi CLXIV. törvény,
* a Munka Törvénykönyvéről szóló 2012. évi I. törvény,
* az Állami Számvevőszékről szóló 2011. évi LXVI. törvény.

Az NGM rendelet által nevesített **munkáltatói és adatkezelői nyilatkozatokat, valamint szükség esetén a** Bkr. 12. § (1) bekezdésében meghatározott költségvetési szerv vezetője által történő kijelöléshez kapcsolódó dokumentumot **a tájékoztató mellékletében található formanyomtatványokon kell benyújtani**.

**Mellékletek:**

* **1-2. sz. melléklet:** [**Munkáltatói nyilatkozat / Adatkezelői nyilatkozat**](https://abpe.nav.gov.hu/abpe_joomla/images/stories/komponens/2013/munesadat2013.doc)
* **3. sz. melléklet:** [**Kijelölés a költségvetési szerv vezetője helyett a képzésen részvételre**](https://abpe.nav.gov.hu/abpe_joomla/images/stories/komponens/2013/kijel2013.doc)

**A nyilatkozatokat a *NAV Képzési, Egészségügyi és Kulturális Intézete címére - 1139 Budapest, Teve utca 8-10. - kérjük megküldeni.***